Եղիազարյանի գնահատմամբ՝ այսօր հայաստանյան տնտեսությունը գոյատևում է, իսկ զարգացած էներգետիկ համակարգ ունենալը նշանակում է ունենալ մրցունակ պետություն: Հարցին, թե հաշվի առնելով, որ ՀՀ էներգետիկ համակարգում ՌԴ մենաշնորհային դիրք ունի, ԱՄՆ այս քայլը կարո՞ղ ենք դիտարկել որպես մարտահրավեր ՌԴ-ին, տնտեսագետը պատասխանեց. « Ռուսական էներգետիկ ընկերությունները ո՛չ ֆինանսական, ո՛չ տեխնոլոգիական հնարավորություն չունեն էներգետիկ համակարգը զարգացնելու, նույնիսկ իրենց երկրում չեն կարող էներգետիկ համակարգն արդիականացրել առանց Արևմտյան տեխնոլոգիաների և ֆինանսական միջոցների: Այստեղ խնդիրն այն է, որ ռուսական ընկերությունները դառնում են ոչ մրցունակ: Ռուսներն իրենց ենթակայության տակ գտնվողներին չեն կարողանում պահել, վերջերս էլ հայտարարվեց, որ «Ռուսհիդրոն» «Սևան-Հրազդան» կասկադը վաճառում է, քանի որ ի զորու չէ պահել: Ի վերջո` մեռնենք, թե՞ ունենանք էներգետիկա, կամ ունենա՞նք, թե չունենանք տնտեսություն, մենք այս ընտրության առջև ենք»: